Det handler om voldtægtsforsøg på åben gade, når en 39-årig mand efter planen mandag sætter sig på anklagebænken i Retten i Hjørring. Manden er tiltalt for seksuelle overgreb, herunder forsøg på voldtægt. Overgrebene fandt sted ved 01.30-tiden natten til 2. november på gaden i Brønderslev. Ifølge politiets anklager væltede manden sit offer bagover, så hun faldt ned på jorden. Vred sig fri Han lagde sig ovenpå hende og forulempede hende seksuelt med fingrene, ligesom politiet mener, at han forsøgte at gennemføre en voldtægt. Det fremgår af anklageskriftet, at kvinden sagde fra, og det lykkedes hende at undgå voldtægten ved at vride sig fri af manden. Det fremgår ikke før sagens start, hvordan den 39-årige mand forholder sig til anklagerne, ligesom det er uklart, om de to kendte hinanden i forvejen.
Manden skulle have overfaldet en kvinde og forsøgt at voldtage hende midt om natten i Brønderslev.